Държавен вестник, бр. 84, 2025 г., стр. 197

БРОЙ  84	
Д Ъ Р Ж А В Е Н  В Е С Т Н И К 	
СТР.  197  
1. Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална квалификация 
съгласно Закона за професионалното образование и обучение 
За придобиване на втора и трета степен на професионална квалификация по професията 
„Сондиране“ от Списъка на професиите за професионално образование и обучение, утвърден 
от министъра на образованието и науката със Заповед № РД09-2230 от 09.08.2024 г., 
изискванията за входящото минимално образователно равнище към кандидатите са: 
1.1.1. За придобиване на втора степен на професионална квалификация: 
 за лица, навършили 16 години – завършен първи гимназиален етап. 
1.1.2. За придобиване на трета степен на професионална квалификация: 
 за ученици – завършено основно образование; 
 за лица, навършили 16 години – придобито право за явяване на държавни 
зрелостни изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по професията. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
2.1. Втора степен на професионална квалификация по професията  
Придобилият втора степен на професионална квалификация по професия „Сондиране“ 
участва в основните процеси при сондиране, включващи разрушаване на скала, удълбочаване 
на сондажа, промиване, монтаж и спускане на обсадни колони, тампониране. Работи 
самостоятелно или в екип, строго следвайки указанията на ръководителя и спазвайки 
поставените задачи, техническите спецификации и нормативните изисквания. Като член на 
екипа изпълнява качествено поставените му задачи, спазва правилата за безопасна работа и 
пази повереното му оборудване. 
В процеса на работа използва както универсални ръчни инструменти (кирка, лопата, 
клещи, чук, отвертка), така и специализирано сондажно оборудване (лебедки, помпи, 
компресори, глиносмесители), електроинструменти (бормашини, винтоверти) и контролни 
устройства за измерване на дълбочина, налягане и дебит. 
Работният график на лицето, придобило втора степен на професионална квалификация 
по професия „Сондиране“, включва стандартен трудов ден с възможност за смени, извънреден 
труд и работа през почивни дни в зависимост от изискванията на проекта. Дейността е сезонно 
зависима – с повишена интензивност през пролетта и лятото и намалена активност през есента 
и зимата. Специалистът, придобил втора степен на професионална квалификация по професия 
„Сондиране“, извършва дейности предимно на открито, при различни метеорологични 
условия, често в среда с повишена запрашеност, шум и вибрации, с риск от химически, 
електрически и механични въздействия. 
Професията предлага възможности за реализация в сферите на геоложките проучвания, 
минното дело, нефтената и газовата промишленост, както и в строителството на 
инфраструктурни обекти и прокарването на подземни комуникации.